CELEX: 32011R0763
Language: sl
Date: 2011-07-29 00:00:00
Title: Izvedbena uredba Komisije (EU) št. 763/2011 z dne 29. julija 2011 o uvrstitvi določenega blaga v kombinirano nomenklaturo

3.8.2011   
            
            
               SL
            
            
               Uradni list Evropske unije
            
            
               L 200/6
            
         IZVEDBENA UREDBA KOMISIJE (EU) št. 763/2011
   z dne 29. julija 2011
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Uredba je v celoti zavezujoča in se neposredno uporablja v vseh državah članicah.
      V Bruslju, 29. julija 2011
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Prenosna naprava, ki deluje na baterijo (t. i. „E-book“ ali elektronska knjiga ali elektronski bralnik), za snemanje in predvajanje različnih vrst besedilnih datotek (na primer PDF, WOL in HTML), slikovnih datotek (na primer JPEG) in avdio datotek (na primer MP3), velikosti približno 18 x 12 x 1 cm in teže približno 220 g.
                  Naprava ima:
                  
                              —
                           
                           
                              enobarvni zaslon (uporablja tehnologijo črnobelega štiristopenjskega elektronskega črnila), velikosti približno 12 x 9 cm, z diagonalo zaslona 15 cm (6 palcev) in ločljivostjo 600 x 800 točk,
                           
                        
                              —
                           
                           
                              vmesnik USB,
                           
                        
                              —
                           
                           
                              priključek za slušalke,
                           
                        
                              —
                           
                           
                              režo za priključitev spominske kartice,
                           
                        
                              —
                           
                           
                              nadzorni/navigacijski gumb,
                           
                        
                              —
                           
                           
                              200 MHz procesor,
                           
                        
                              —
                           
                           
                              notranji spomin 512 MB.
                           
                        Naprava se za prenos podatkov lahko poveže z drugo napravo za avtomatsko obdelavo podatkov.
                  Naprava lahko z obdelavo podatkov, shranjenih v notranjem spominu ali na spominski kartici, prikaže besedilo, fotografije in zvok.
                  Naprava nima funkcije za prevajanje ali slovarja.
               
               
                  8543 70 90
               
               
                  Uvrstitev opredeljujeo splošni pravili 1 in 6 za razlago kombinirane nomenklature ter besedilo oznak KN 8543, 8543 70 in 8543 70 90.
                  Uvrstitev kot stroj za avtomatsko obdelavo podatkov pod tarifno številko 8471 se izključi, saj naprava ne izpolnjuje pogojev iz opombe 5(A) poglavja 84.
                  Poleg tega naprava ni namenjena izključni ali pretežni uporabi v sistemu avtomatske obdelave podatkov, zato se izključi tudi uvrstitev naprave kot enota takega sistema pod tarifno številko 8471.
                  Uvrstitev pod tarifno številko 8528 kot monitor se izključi, saj naprava ne more prikazovati video posnetkov zaradi posebne tehnologije, uporabljene za zaslon, in posledično nizke kakovosti slike, ki omogoča zgolj prikaz dokumentov in fotografij.
                  Naprava se šteje za elektronsko napravo, saj ima lastno funkcijo, ki ni navedena ali zajeta drugje v poglavju 85.
                  Izdelek se zato uvrsti pod oznako KN 8543 70 90.